Gw mau tau Ringkasan dari RWBY. Jelasin dalam bahasa melayu

Cerita ini berlaku di dunia Remnant, terdiri daripada empat kerajaan yang dibelenggu makhluk-makhluk jahat yang dikenali sebagai "Makhluk Grimm". Sebelum peristiwa yang berlaku di dalam siri utama, manusia berjuang demi kelangsungan hidup mereka menentang Grimm sebelum menemukan suatu kuasa elemen misteri dikenali sebagai Dust yang membolehkan mereka untuk membalas kembali serangan raksaksa-raksaksa tersebut. Pada zaman kini, Dust digunakan untuk menambah kepada kebolehan manusia, sambil Ozpin yang penuh misteri melatih sebahagian daripada mereka untuk bertarung menentang Grimm sebagai para Huntsmen atau Huntresses. Ozpin juga merupakan seorang ketua sebuah kumpulan yang mengabdikan diri mereka demi menjaga segala rahsia besar Remnant dan Four Maidens (Empat Dayang), para wanita yang boleh menggunakan magik dan menjaga kempat-empat relik, daripada anasir-anasir jahat.

Siri ini bertumpu kepada empat orang gadis yang berdaftar di Akademi Beacon di kerajaan Vale; Ruby Rose, Weiss Schnee dari kerajaan Atlas yang mana keluarganya mengendalikan urusan berkaitan Dust, Blake Belladonna yang berbangsa Faunus (separuh manusia), dan Yang Xiao Long, kakak tiri Ruby. Bersama-sama, mereka membentuk pasukan RWBY ("ruby") dan dilatih untuk menjadi Huntresses bersama-sama dengan pasukan JNPR ("juniper"), CRDL ("cardinal"), dan CFVY ("coffee" [kopi]), yang kemudiannya disertai pasukan SSSN ("sun" [matahari]) dari Akademi Haven di Kerajaan Mistral, beserta pasukan-pasukan lain.

Pada ketika pembentukan pasukan RWBY, beberapa kecurian Dust berleluasa di Vale oleh ketua jenayah tempatan Roman Torchwick. Turut serta bersama ialah White Fang, sebuah pertubuhan pengganas terdiri daripada Faunus yang pernah disertai Blake. Kedua-dua Roman dan White Fang diupah oleh Cinder Fall sebagai sebahagian daripada satu usaha untuk memusnahkan Beacon. Rancangan tersebut berhasil ketika sambutan Pesta Vytal antara akademi, dengan Cinder memperolehi kuasa Dayang Luruh sementara membunuh Ozpin dan Pyrrha Nikos daripada pasukan JNPR sebelum ditumpaskan oleh Ruby. Setelah menyaksikan kehancuran akademi mereka, ahli-ahli pasukan RWBY berpecah membawa haluan masing-masing untuk menyelesaikan masalah peribadi mereka, sebelum akhirnya bersatu semula di Akademi Haven. Disertai oleh pakcik Ruby dan Yang, Qrow Branwen, ahli pasukan JNPR yang masih hidup, dan seorang budak lelaki bernama Oscar Pine yang menjadi wadah untuk pengetua mereka, pasukan RWBY mengetahui akan sifat Ozpin sebagai suatu roh yang hidup semula, konfliknya dengan ketua kepada Cinder yang kekal abadi, merangkap bekas kekasihnya, Salem. yang mengiinginkan keempat-empat relik itu sebagai sebahagian daripada rencana agungnya.